
SOLPLOMME

Anna Kleiva dikt

Vilde Tuv musikk

FORLAGET OKTOBER 2024


Innhald

Solplomme dikt

Backstage, backstone lokalportrett

Solplomme musikk


Solplomme dikt


prolog

dekka slikkar asfalten

mjølen smak, mosen veks

oppover røtene og stammane

småfugl kryp

inn i kaprifolen, biene

syng, no

stig handa på himmelen

kvit og varm

held oss

oppreiste, ansvarlege

over pannebrasken

strekker fingrane mot oss som spyd spirer

sjøen svulmar svulmar svulmar

bryt aldri

dagen svulmar svulmar svulmar

utover skjermen, inn i kvelden

plommetrea blomstrar av

lagar frukter i kveldssola

trekker du ned rullegardinene då

får du ikkje kvile

går du deg sjølv etter

i saumane i lyset

av natta

sundet er i vater

men ikkje fjordarmane

ikkje utkantane

svulmar svulmar svulmar

i detaljane

er djevelens stråleglans

